Αξιολόγηση αιτήσεων των επιχειρήσεων για την ένταξη στο καθεστώς ενίσχυσης του Cash Rebate Greece

Περιγραφή: Η διαδικασία αφορά στην αξιολόγηση των αιτήσεων για την ένταξη στο καθεστώς ενίσχυσης του Cash Rebate Greece. Γίνεται σχετικός έλεγχος πληρότητας και νομιμότητας των δικαιολογητικών του φακέλου του επενδυτικού σχεδίου, καθώς και αξιολόγηση του περιεχομένου από τριμελείς Επιτροπές Αξιολόγησης του άρθρου 39 του ν. 5105/2024, οι οποίες συγκροτούνται με απόφαση του αρμοδίου οργάνου της Χορηγούσας Αρχής, μετά από εισήγηση των αρμοδίων υπηρεσιών της τελευταίας. Η απόφαση συγκρότησης των Επιτροπών Αξιολόγησης αναρτάται στη ΔΙΑΥΓΕΙΑ, στο πληροφοριακό σύστημα της Χορηγούσας Αρχής και σε κάθε άλλο σύστημα που υποχρεωτικά ορίζεται από την κείμενη νομοθεσία.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΟΛΙΤΙΣΜΟΥ
en: MINISTRY OF CULTURE
Οργανική μονάδα θεσμικού φορέα: title: el: ΔΙΕΥΘΥΝΣΗ ΠΑΡΑΣΤΑΣΤΙΚΩΝ ΤΕΧΝΩΝ ΚΑΙ ΚΙΝΗΜΑΤΟΓΡΑΦΟΥ
Παρέχεται σε: Εμπορικές επιχειρήσεις
Σημεία εξυπηρέτησης: ΕΛΛΗΝΙΚΟ ΚΕΝΤΡΟ ΚΙΝΗΜΑΤΟΓΡΑΦΟΥ ΟΠΤΙΚΟΑΚΟΥΣΤΙΚΩΝ ΜΕΣΩΝ ΚΑΙ ΔΗΜΙΟΥΡΓΙΑΣ Α.Ε. - CREATIVE GREECE S.A.
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 3 μήνες
Διάρκεια ισχύος: Τύπος: Αόριστη
Προϋποθέσεις: conditions_name: Έχει προηγηθεί η υποβολή σχετικής αίτησης για ένταξη και τροποποίηση ένταξης στο καθεστώς ενίσχυσης του Cash Rebate Greece.
conditions_type: Διοικητικές
conditions_name: Απαιτείται η συγκρότηση Επιτροπών Αξιολόγησης, σύμφωνα με το άρθρο 39 του ν. 5105/2024
conditions_type: Διοικητικές
Βήματα: step_description: Η αρμόδια Επιτροπή Αξιολόγησης παραλαμβάνει τον φάκελο αίτησης προς εξέταση.
step_implementation: Χειροκίνητη ενέργεια
step_official: Αρμόδια επιτροπή
step_title: Παραλαβή της αίτησης με τα επισυναπτόμενα δικαιολογητικά από την αρμόδια Επιτροπή Αξιολόγησης
step_description: - Η διαδικασία ελέγχου της πληρότητας και νομιμότητας της αίτησης δεν μπορεί να υπερβεί τις τριάντα (30) εργάσιμες ημέρες και διενεργείται ως εξής: (α) η Επιτροπή Αξιολόγησης ελέγχει τα δικαιολογητικά του φακέλου του επενδυτικού σχεδίου εντός είκοσι (20) εργάσιμων ημερών από την υποβολή της αίτησης και εφόσον διαπιστώσει την ανάγκη διευκρινίσεων, υποχρεούται να ενημερώσει μέσω ηλεκτρονικού ταχυδρομείου την αιτούσα επιχείρηση, (β) η αιτούσα επιχείρηση υποχρεούται, εντός δέκα (10) εργάσιμων ημερών, να παρέχει τις διευκρινίσεις, προκειμένου ο φάκελος να είναι πλήρης. Μετά την πάροδο των τριάντα (30) εργάσιμων ημερών, τηρουμένων σε κάθε περίπτωση των ως άνω προθεσμιών, ουδεμία παράταση για περαιτέρω διευκρινίσεις δεν μπορεί να δοθεί. Εάν η αιτούσα επιχείρηση δεν παράσχει τις ορθές διευκρινίσεις, η αίτηση απορρίπτεται ενώ το παράβολο καταπίπτει υπέρ του Δημοσίου. Παράταση της προθεσμίας δύναται να παρασχεθεί μόνο στην περίπτωση έκτακτων ή απρόβλεπτων περιστάσεων ή λόγω τεκμηριωμένης υπαιτιότητας δημοσίου φορέα, ο οποίος καθυστερεί την έκδοση των εν λόγω δικαιολογητικών. Κατά τον έλεγχο πληρότητας και νομιμότητας η Επιτροπή Αξιολόγησης εκτιμά ιδίως τη συνδρομή των γενικών και ειδικών νόμιμων προϋποθέσεων της ενωσιακής νομικής βάσης για τη χορήγηση της ενίσχυσης και στις περιπτώσεις που το εκάστοτε καθεστώς έχει παραπάνω από μια πηγές χρηματοδότησης, δύναται να κατανέμει τις αιτήσεις επενδυτικών σχεδίων ανά πηγή χρηματοδότησης. Δεν γίνονται αποδεκτά σε καμία περίπτωση συμπληρωματικά στοιχεία των ήδη υποβληθέντων δικαιολογητικών, παρά μόνο διευκρινίσεις όπως ορίζεται ανωτέρω.  

- Ο έλεγχος της πληρότητας και νομιμότητας συνίσταται αποκλειστικά στην πιστοποίηση των ακόλουθων στοιχείων: (α) ότι έχουν υποβληθεί και είναι νόμιμα και σε ισχύ όλα τα δικαιολογητικά της παραγράφου 6 του άρθρου 8 της ΚΥΑ 6376/2025, (β) ότι το επενδυτικό σχέδιο εμπίπτει στους κωδικούς αριθμούς δραστηριότητας, όπως ορίζονται υπό άρθρο 1 παρ. 3 της ΚΥΑ 6376/2025, και αφορά σε αυτοτελές οπτικοακουστικό έργο, (γ)  ότι δεν έχει λάβει χώρα, προ της υποβολής της αίτησης ένταξης, έναρξη επενδυτικού σχεδίου, όπως ο όρος αυτός εξειδικεύεται στο άρθρο 3 περ. ε΄ της ΚΥΑ 6376/2025, (δ) ότι η ύπαρξη τυχόν σώρευσης της αιτούμενης ενίσχυσης με ενισχύσεις άλλων καθεστώτων είναι σύμφωνη με τις διατάξεις του άρθρου 8 του ΓΑΚ, (ε) την εξακρίβωση της τήρησης ορίων στις μέγιστες εντάσεις ενίσχυσης και στα μέγιστα ποσά ενίσχυσης, λαμβάνοντας υπόψη το συνολικό ποσό των ενισχύσεων που χορηγούνται, κατά περίπτωση, στο ενισχυόμενο επενδυτικό σχέδιο και τον έλεγχο της περίπτωσης τεχνητής κατάτμησης, σύμφωνα με την παρ. 2 του άρθρου 4 και την παρ. 1 του άρθρου 8 του ΓΑΚ, (στ) την ύπαρξη περίπτωσης συνδυασμού της ενίσχυσης της ΚΥΑ 6376/2025 με ενωσιακή χρηματοδότηση, κατά τα προβλεπόμενα στην παρ. 2 του άρθρου 8 του ΓΑΚ, (ζ) ότι σε βάρος της αιτούσας επιχείρησης δεν εκκρεμεί διαδικασία ανάκτησης ενίσχυσης ύστερα από προηγούμενη απόφαση της Ευρωπαϊκής Επιτροπής σύμφωνα με την παρ. 4 του άρθρου 1 του ΓΑΚ, (η) την ύπαρξη νόμιμης λειτουργίας και εκπροσώπησης της αιτούσας επιχείρησης, (θ) ότι πληρούνται οι προϋποθέσεις ως προς το πρόσωπο του δικαιούχου που προβλέπονται στο άρθρου 27 του ν. 5105/2024 και δεν συντρέχουν οι αρνητικές προϋποθέσεις που προβλέπονται στην παρ. 4 του άρθρου 27 του ν. 5105/2024, (ι) ότι πληρούται το σύνολο των προϋποθέσεων του Καν. (ΕΕ) 651/2014 (Κεφαλαίου 1 και άρθρου 54).
step_implementation: Έλεγχος
step_official: Αρμόδια επιτροπή
step_title: Έλεγχος πληρότητας και νομιμότητας αίτησης ένταξης χρηματοδότησης επενδυτικού σχεδίου
step_description: - Στο πλαίσιο της αξιολόγησης του περιεχομένου των αιτήσεων ένταξης που διενεργεί η Επιτροπή Αξιολόγησης, εξετάζει, ελέγχει και πιστοποιεί τα ακόλουθα στοιχεία, με βάση τα σχετικά δικαιολογητικά του Παραρτήματος ΙΙΙ της ΚΥΑ 6376/2025: (α) ότι το σύνολο των επιλέξιμων δαπανών που παρουσιάζεται στην αίτηση πως θα πραγματοποιηθούν στην ελληνική επικράτεια ανέρχεται κατ’ ελάχιστον στα οριζόμενα στο άρθρο 26 του ν. 5105/2024 ποσά, (β) τον υποβληθέντα προϋπολογισμό επιλέξιμων δαπανών και την ορθή κατανομή τους ανά ομάδα και ανά κατηγορία δαπανών, σύμφωνα με το Παράρτημα ΙΙ της ΚΥΑ 6376/2025, (γ) την πλήρωση των συγκεκριμένων όρων φερεγγυότητας που προβλέπονται διά της υποβολής των σχετικών δικαιολογητικών φερεγγυότητας του Παραρτήματος ΙV της ΚΥΑ 6376/2025, και τις πηγές χρηματοδότησης του επενδυτικού σχεδίου, σύμφωνα με τα υποβαλλόμενα σχετικά στοιχεία, (δ) τα δικαιολογητικά τεκμηρίωσης των δεικτών βαθμολογίας των πολιτιστικών κριτηρίων και προβαίνει σε βαθμολόγηση και επαλήθευση ότι το επενδυτικό σχέδιο πληροί τα ως άνω πολιτιστικά κριτήρια έχοντας συγκεντρώσει την προβλεπόμενη αναγκαία ελάχιστη συνολική βαθμολογία.

- Ειδικώς ως προς τις τηλεοπτικές σειρές με οποιοδήποτε περιεχόμενο (ήτοι μυθοπλασίας, ή ντοκιμαντέρ): (α) η πλήρωση των πολιτιστικών κριτηρίων ελέγχεται συνολικά για όλα τα περιλαμβανόμενα στην αίτηση επεισόδια, ή συνολικά για όλα τα επεισόδια του προς υπαγωγή κύκλου επεισοδίων, ή συνολικά για όλα τα περιλαμβανόμενα στην αίτηση τμήματα επεισοδίων και (β) εφόσον για τα επεισόδια του κύκλου επεισοδίων δεν πληρούνται οι νόμιμοι όροι ενίσχυσης, εγκρίνεται μόνο η ενίσχυση δαπανών εκείνων των επεισοδίων που πληρούν τις, κατά νόμο, προϋποθέσεις υπαγωγής και εφόσον εξακολουθεί να πληρούται ο χαρακτήρας κινήτρου και οι όροι και οι προϋποθέσεις ένταξης στις διατάξεις του Καν. (ΕΕ) 651/2014 και ειδικά ο όρος για την έναρξη των εργασιών.
step_implementation: Έλεγχος
step_official: Αρμόδια επιτροπή
step_title: Αξιολόγηση περιεχομένου αίτησης ένταξης χρηματοδότησης επενδυτικού σχεδίου
step_description: Τα επενδυτικά σχέδια που πληρούν τις προϋποθέσεις του Γενικού Μέρους και του άρθρου 54 του ΓΑΚ, καθώς και τις προϋποθέσεις του ν. 5105/2024 και της ΚΥΑ 6376/2025 εντάσσονται στο καθεστώς ενίσχυσης της συγκεκριμένης ΚΥΑ κατόπιν έκδοσης απόφασης ένταξης από τον Διευθύνοντα Σύμβουλο  της Χορηγούσας Αρχής, ύστερα από εισήγηση των Επιτροπών Αξιολόγησης στο αρμόδιο τμήμα της εκάστοτε Διεύθυνσης, η οποία τελικά εισηγείται στον Διευθύνοντα Σύμβουλο. Τα επενδυτικά σχέδια που δεν πληρούν τις νόμιμες προϋποθέσεις, απορρίπτονται με αιτιολογημένη απόφαση του Διευθύνοντα Συμβούλου της Χορηγούσας Αρχής, ύστερα από εισήγηση των Επιτροπών Αξιολόγησης, το δε οικείο παράβολο καταπίπτει υπέρ του Δημοσίου. Κατά της απορριπτικής απόφασης η αιτούσα επιχείρηση μπορεί να ασκήσει ένσταση σύμφωνα με το άρθρο 38 του ν. 5105/2024. Με την έγκριση των αποτελεσμάτων της διαδικασίας αξιολόγησης, οριστικοποιούνται στο ΟΠΣΚΕ τα στοιχεία των αιτήσεων που περιλαμβάνονται στην παραπάνω απόφαση και ο δυνητικός Δικαιούχος ενημερώνεται ηλεκτρονικά, μέσω του ΟΠΣΚΕ. Οι ως άνω αποφάσεις αναρτώνται και στη ΔΙΑΥΓΕΙΑ. Η ενημέρωση μέσω ΟΠΣΚΕ επέχει θέση κοινοποίησης, κατά την έννοια του άρθρου 19 του Κώδικα Διοικητικής Διαδικασίας (ν. 2690/1999, Α 45), ολοκληρώνεται με την αποστολή ηλεκτρονικής ειδοποίησης στη δηλωθείσα στο ΟΠΣΚΕ διεύθυνση ηλεκτρονικού ταχυδρομείου και επιφέρει όλες τις νόμιμες συνέπειες σύμφωνα με το άρθρο 56, παρ. 6, σημ. δ του ν. 4914/2022 (Α 61).
step_implementation: Υπογραφή
step_official: Αρμόδιος φορέας
step_title: Έκδοση απόφαση ένταξης ή απόρριψης χρηματοδότησης επενδυτικoύ σχεδίου
Εξερχόμενα: Απόφαση
Νομοθεσία: rule_article: 30-31
rule_decision_number: 5105
rule_decision_year: 2024
rule_description: Ρυθμίσεις για τη διαδικασία και το περιεχόμενο αξιολόγησης, τα αρμόδια όργανα και τις αποφάσεις ένταξης χρηματοδότησης ή απόρριψης επενδυτικών σχεδίων.
rule_gazette_doc_issue: Α
rule_gazette_doc_number: 61
rule_type: Νόμος
rule_article: 9
rule_decision_number: 6376
rule_decision_year: 2025
rule_description: Διαδικασία αξιολόγησης για την ένταξη επενδυτικών σχεδίων
rule_gazette_doc_issue: Β
rule_gazette_doc_number: 49
rule_type: Κοινή Υπουργική Απόφαση
Σχετικά: Έννομα μέσα προστασίας ή έφεσης: Ενδικοφανής Προσφυγή
Σημειώσεις: Ενστάσεις - αντιρρήσεις μπορούν να υποβληθούν ηλεκτρονικά άπαξ μέσω του ΟΠΣΚΕ, εντός ανατρεπτικής προθεσμίας δέκα (10) ημερών από την επομένη ημέρα της κοινοποίησης της σχετικής πράξης: (α) της απόρριψης της αίτησης ένταξης χρηματοδότησης κατόπιν της διαδικασίας αξιολόγησης και (β) της απόφασης έγκρισης αποτελεσμάτων της Επιτροπής Αξιολόγησης, το περιεχόμενο της οποίας διαφοροποιείται από το περιεχόμενο της αίτησης. Οι ενστάσεις αυτές έχουν τον χαρακτήρα ενδικοφανούς προσφυγής κατά την έννοια του άρθρου 25 του Κώδικα Διοικητικής Διαδικασίας (ν. 2690/1999, Α’ 45) και αξιολογούνται επί τη βάσει των στοιχείων που είχε υπόψη του το αποφασίζον όργανο κατά τον χρόνο έκδοσης της σχετικής απόφασης.
Άλλες πληροφορίες: Επίσημος τίτλος: Διαδικασία αξιολόγησης για την ένταξη στο καθεστώς ενίσχυσης του Cash Rebate Greece